LÄHI-ITÄ AIKAJANALLA Amir Tsarfati ja Jonathan Hessen
Shalom ja tervetuloa Lähi-itä aikajanalla -ohjelman pariin!
Olen Jonathan Hessen. Seuraamme liittyy Pohjois-Israelista Galileasta -
ystäväni ja veljeni Kristuksessa Amir Tsarfati. Mitä kuuluu?
Hyvää, kiitos. Shalom!
Olen hieman väsynyt, sillä palasin juuri puhujamatkalta Euroopasta, -
mutta on silti mahtavaa olla täällä. Tästä tulee hyvä ohjelma.
Ehdottomasti. Kävit Italiassa.
Sieltä matkustit Romaniaan.
Tapasit veljiä ja sisaria Alfa ja Omega -kanavalta.
Millaista siellä oli?
Ja lyhyesti: Mitä Herra teki matkasi aikana?
Euroopan hengellinen tila on tällä hetkellä hyvin surullinen.
Mutta voimme nähdä, -
että jäännöksellä, Jumalan kansalla, on nälkä mennä syvemmälle.
He haluavat todella kovasti tietää lisää Israelista.
He ymmärtävät, että media, sekulaari media...
Enkä tarkoita nyt TV7:ää, -
sillä TV7 on selvän ja paljon luotettavamman informaation ankkuri.
Kaikki muu on hyvin puolueellista ja Israel-vastaista.
Puhuin Milanossa ja Sisiliassa. Sitten menin Romaniaan -
Alfa ja Omega -televsiokanavalle.
Puhuin Biserica Pentecostala Elim -seurakunnassa, -
joka on alueensa suurin seurakunta.
Se oli mahtavaa. Joka kokouksessa oli tuhansia ihmisiä.
Silloin oli ortodoksien helluntai.
Seurakunnassa oli kaksipäiväinen festivaali.
Festivaaleilla oli hyvin paljon ihmisiä. Se oli mahtavaa. Herra todella siunasi.
Nyt on mukavaa olla taas perheeni luona ja teidän seurassanne.
Kiva, kun olet taas täällä.
Jumalalla on varattuna Romanialle vielä paljon asioita.
Maan tila on hieman surullinen.
Romaniahan on hyvin rikas maa.
Sillä on runsaasti inhimillisiä resursseja ja luonnonvaroja.
Se oli Rooman valtakunnan aarteita.
Sieltä löytyy kultaa ja muita jalometalleja sekä kaasua.
Mutta yksi masentavimmista asioista -
muilla tasoilla kuin hengellisellä tasolla on se, -
että muut maat, ulkomaiset sijoittajat ja muut sellaiset riistävät sitä.
Lisäksi on esitetty väitteitä siitä, -
että maan instituutioissa on paljon korruptiota ja haasteita.
Romania tarvitsee rukouksiamme.
Mutta aiheenamme tänään on tietysti Israel, Jumalan Sana -
ja ajankohtainen tilanne.
Tämä kuukausi on ollut melko haastava.
Kesäkuu oli myrskyisä -
lievästi ilmaistuna.
Israelin ja Gazan välillä on ollut paljon jännitteitä.
Ne tietyllä tavalla leimahtivat. Sitten tilanne jälleen rauhoittui.
Egypti yrittää välittää kestävää aselepoa.
Katsomme myös pohjoiseen ja itään.
Iranin islamilaisessa tasavallassa on uusi johtaja.
Hän on kaikkien mukaan se henkilö, -
joka seuraa Iranin korkeinta johtajaa ajatollah Ali Khameneita.
Hän on tietysti ajatollah Ebrahim Raisi.
Tahtoisin kuulla näkemyksesi hengellisestä näkökulmasta.
Kerrotaan, että hänen on määrä -
nousta seuraavaksi korkeimmaksi johtajaksi -
ja nyt ensin istuvan korkeimman johtajan pääneuvonantajaksi.
Kun puhutaan Iranista, -
täytyy aina muistaa, että Iranin kansa on hienoa kansaa.
Heistä valtaosa rakastaa Israelia.
Mutta ajatollahit ottivat heidät panttivangeiksi vuonna 1979.
Siitä asti se on ollut valtio valtion sisällä.
He loivat hyvin ovelasti -
olemassa olleiden ase- ja poliisivoimien lisäksi -
oman vallankumouskaartin.
Iranin poliittisella kartalla on kaksi leiriä: -
konservatiiviset kovan linjan edustajat -
ja ne, jotka suhtautuvat edellisiä avoimemmin länteen -
ja jonkinlaiseen sopimiseen lännen kanssa.
Kumpikaan ryhmä ei suhtaudu ystävällisesti Israeliin tai länteen, -
mutta toinen ajattelee järkevästi, toinen ei.
Näissä vaaleissa kovan linjan edustajat voittivat.
Khamenei sai oman miehensä maan johtoon.
Nyt kovan linjan voima, valta ja politiikka -
määräävät tahdin Iranissa.
Se ei ole huono uutinen vain meille vaan myös Iranin kansalle.
Jos olikin jokin toivon pilkahdus tilanteen paranemisesta, -
tilanne ei muutu paremmaksi.
Tämä "hirttäjä", joka on teloittanut tuhansia ihmisiä, on nyt presidentti.
Raisi tulee alemmalta tasolta. En tiedä, voiko häntä sanoa ajatollahiksi.
Hänellä on musta turbaani, ei valkoinen.
Hänelle annettiin mahdollisuus -
johtaa hyvin menestynyttä ja voimakasta talousinstituutiota.
Sitten hän siirtyi oikeusjärjestelmään valvomaan kaikkea.
Nyt hänelle ollaan antamassa ylintä valtaa, -
joka aikanaan johtaa Iranin konfliktiin ja yhteenottoon Israelin kanssa.
En näe, että Iran aloittaisi konfliktin Amerikan kanssa, -
sillä Amerikka näköjään antaa kaiken, mitä Iran haluaa.
Israelilla on täysin eri ääni kellossa.
Jos puhutaan Raamatun profetioista, -
kovan linjan edustajien voitto sopii mielestäni hyvin siihen skenaarioon, -
että meidän ja Iranin välille tulee hyvin pian konflikti -
osana suurempaa sotaa.
Iran ei tule muuttumaan ystävällismieliseksi Israelia kohtaan -
eikä myöskään aiempaa enemmän...
jonkinlaiseksi...
Miten sen sanoisi? Vähemmän äärimmäiseksi voimaksi Lähi-idässä.
Raisi teki linjansa selväksi ensimmäisessä puheessaan.
Asiat menevät huonompaan suuntaan. Me tulemme tuntemaan sen.
Iranilla on lonkerot Syyriassa, Libanonissa, Gazassa, Jemenissä -
ja Irakissa. Israel ja koko maailma tulevat tuntemaan sen.
Myös Saudit tuntevat sen nyt.
Ja näemme myös, -
että he tekevät suuria liikkeitä myös Jemenissä tälläkin hetkellä.
Mutta vapautuksemme on lähellä.
Iranin presidentti ei ole hyvä uutinen kenellekään.
Aivan. Hän sai liikanimen "hirttäjä" -
vuoden 1988 oikeudenkäyntien aikana.
Hän kuului neljän tuomarin paneeliin -
nuorena uskonoppineena ja tuomarina.
Ellen erehdy, hän oli Isfahanin varasyyttäjä.
Myöhemmin hänestä tuli Teheranin varasyyttäjä -
ja sitten syyttäjä. Kaikki nämä tehtävät olivat siis islamilaisessa neuvostossa.
Vuonna 1988 nelihenkisen paneelin kanssa -
hän tuomitsi kuolemaan ainakin 30 000 iranilaista -
hirttämällä.
Se antaa hieman osviittaa siitä, -
miten paljon hänen huulillaan ja kielellään on verta.
Lisäksi hän on naimisissa -
Isfahanin kaupungin muessinin eli rukouskutsujan tyttären kanssa.
Tämä muessin on suurajatollah -
korkeammalla tasolla, ja hänellä on paljon seuraajia.
Raisilla on siis hyvin vahvat yhteydet Iranin kovan linjan suuntauksiin.
Kun kuuntelee hänen lausuntojaan vuosien varrelta -
ja katsoo, miten hänet nimitettiin...
Mutta iranilaiset eivät äänestäneet häntä.
Sanotaan suoraan.
Iranin hengellinen johtaja aneli viikkojen ajan iranilaisia äänestämään.
He eivät äänestäneet.
Johtajat näyttivät videoita pitkistä jonoista mukamas äänestyspaikoille.
Myöhemmin kävi ilmi, että ne olivat jonoja ravintolaan.
Se oli suurta huiputusta.
Parlamentti ja uskonnollinen neuvosto vahvistivat tuloksen, -
mutta näiden vaalien tulos oli kaukana ihmisten tahdosta.
Se on korkeimman johtajan tahto. Se ratkaisee sellaisessa hallinnossa.
Ja on tärkeää selventää, -
että Iranin presidentillä ei ole toimeenpanovaltaa.
Hän on vain korkeimman johtajan neuvonantaja -
ja edustaja valtiotasolla kansainvälisessä yhteisössä -
ja kotimaassa.
Hänellä ei ole samanlaista valtaa kuin Yhdysvaltain presidentillä, -
Israelin pääministerillä tai Saksan liittokanslerilla.
Iranissa presidentin asema on hyvin ainutlaatuinen.
Siellä hallitus toimii korkeimman johtajan neuvonantajana.
Iranin islamilainen tasavalta on järkähtämätön.
Se tuli selväksi Raisin ensimmäisessä puheessa -
kansainväliselle yhteisölle lehdistötilaisuudessa Teheranissa.
Puheessaan hän painotti, -
että Iranin aluepolitiikka, -
Iranin ohjusohjelma, ballististen ohjusten ohjelma -
ja ohjusohjelman kapasiteetti eivät ole neuvoteltavissa.
Näin hän viesti Yhdysvalloille ja Euroopalle, -
ettei Iran aio neuvotella heidän kanssaan -
JCPOA-yhteistoimintasuunnitelman pidentämisestä ja vahvistamisesta.
Sillä tarkoitetaan vuoden 2015 ydinsopimusta.
Tuntuu, että he haluavat entistä pakkomielteisemmin -
saada varoja sopimuksesta -
käynnissä olevissa suorissa neuvotteluissa Wienissä.
Siellä on alkamaisillaan seitsemäs, ylimääräinen kierros.
Sen aikana he toivovat, että syntyisi sopu -
sopimusvelvoitteisiin palaamisesta molemmin puolin, -
ja Iranin kirstuun alkaisi virrata jälleen varoja.
Iran antaisi kansainvälisen yhteisön eli P5+1-maiden -
rajata Iranin ydinohjelmaa.
Mutta tilanne on nyt hyvin erilainen -
verrattuna vuoteen 2015.
Näyttää siltä, että Iran pyrkii itsepintaisesti -
laajentamaan ja jatkamaan toimiaan eri puolilla Lähi-itää -
saadakseen yhä enemmän jalansijaa Syyriassa ja Libanonissa.
Israelin puolustusvoimat ja tiedustelu kutsuvat niitä Iranin laajennusosiksi.
Ne eivät ole enää Libanon tai Syyria. Ne ovat Iranin laajennusosa.
Kuulemme silloin tällöin ilmaiskuista Syyriassa -
ja raportoimmekin niistä.
Jokaista ilmapommitusta kohti -
tiettyyn kohteeseen Syyriassa, -
kolme muuta vastaavaa operaatiota on eri syistä keskeytetty.
Syy voi olla se, että operaatio on liian vaarallinen Israelin lentäjille -
tai kentällä tapahtuu muutoksia, -
niin että tiedusteluarvioita ja suunnitelmia pitää muuttaa.
Miten näet Raamattua vasten sen, -
että Israel tällä hetkellä katsoo pohjoiseen -
ja näkee ainoastaan Iranin, Iranin ja Iranin.
Se ei näe Libanonia eikä Syyriaa.
Asia on juuri niin.
Iranin lonkerot Libanonissa, Syyriassa, Irakissa ja Jemenissä -
lamauttavat kyseisiä maita.
Syyriaa suvereenina valtiona ei tosiasiassa ole enää olemassa.
Libanon on romahtamassa silmiemme edessä.
Se ei enää pysy pystyssä itsenäisesti.
Näemme, mitä tapahtuu Jemenissä ja Irakissa.
Siksi Hes. 38:n seuraavan suuren sodan yhteydessä -
ei mainita näitä maita.
Tässä on syy, miksi niitä ei mainita. Ne eivät enää ole itsenäisiä maita, -
jotka uhkaisivat Israelin olemassaoloa.
Siinä mainitaan Turkki, Iran ja Venäjä -
sekä kaksi niiden välikättä, Libya ja Sudan. Siinä kaikki.
Toisin on -
Psalmissa 83. Siinä puhutaan itsenäisyyssodasta.
Silloin Libanon, Syyria, Jordania, Irak ja Egypti hyökkäsivät Israeliin.
Ne mainitaan selvästi Psalmissa 83.
Mutta elämme nyt eri maailmassa.
Mainitsemasi maat, joita Iran kontrolloi, -
eivät ole enää itsenäisiä maita.
Siksi kun puhumme Persiasta, niin se on. Persia dominoi niitä.
Libanonia ei mainita eikä myöskään Syyriaa.
Tiedämme, että kaikissa alueellisissa sodissa -
Libanon ja Syyria olisivat etunenässä -
mukana arabiliittoumassa, mutta ne eivät ole enää.
Tiedän, että olemme huolissamme Hizbollahista, -
mutta Hizbollah on nyt heikompi kuin koskaan.
Toki sillä on kymmeniätuhansia raketteja, -
mutta sillä ei ole varaa sotaan, joka seuraisi, jos se ampuisi ne Israeliin.
Eikä ole Gazallakaan.
He tekivät virheen. Nyt he tajuavat sen, -
kun pöly on laskeutunut -
eikä Egyptistä, Qatarista tai muualta ole tullut lantin lanttia.
He myös ymmärtävät, että säännöt ovat muuttuneet.
Israel ei enää palaa aiempaan tilanteeseen.
Odotamme, että he palauttavat israelilaisten sotilaiden ruumiit -
ja kahden kadonneen israelilaisen ruumiit.
Aivan. Puhut kahdesta siviilistä, jotka katosivat rajalla.
Säännöt ovat muuttuneet.
Niin ovat. Ja kun tämä on sanottu, -
hengellisessä mielessä me tiedämme, -
ettei kaikkia tapahtumia voi selittää loogisesti, -
ei ainakaan meidän silmissämme.
Ne eivät ole loogisia konfliktin eri osapuolten näkökulmasta.
Lisäksi on aina olemassa virhearviointien mahdollisuus.
Mutta me katselemme Libanonia ja Syyriaa -
Iranin lonkeroina, kuten aiemmin sanoin, -
ainakin strategisella, geostrategisella ja taktisella tasolla.
Jopa Libanonin entinen presidentti -
määritteli Hizbollahin iranilaiseksi prikaatiksi Libanonissa, -
iranilaiseksi armeijaksi Libanonissa.
Iran on istuttanut Hashd al-Shaabin ja sen osia.
Ne on sittemmin on lennätetty Syyriaan.
Iran on tuonut Syyriaan myös afgaani- prikaatit ja pakistanilaisprikaatit.
Ne kaikki auttavat Irania saamaan sotilaallista jalansijaa Syyriassa.
Ja Yhdysvallat näkee tietysti, -
että Venäjä pyrkii saamaan Syyriaan lämpimän veden tukikohdan -
tunkeutuakseen Afrikkaan, uskomatonta kyllä.
Osana sitä meillä on myös Turkki, -
joka haluaa pitää itsellään alueellisen käytävän -
sekä Syyriassa että Irakissa -
sekä puskurivyöhykkeen -
terroriryhminä pitämiänsä organisaatioita vastaan.
Lisäksi se oikeuttaa itse oman etenemisensä etelään.
Sitä ei korosteta tarpeeksi, -
että Turkki käy sotaa PKK:ta -
Hashd al-Shaabia ja muita PKK:ta auttavia järjestöjä vastaan -
Luoteis-Irakissa.
Mutta keskitytään Libanoniin.
Otetaanpa esiin Hes. 31:15.
"Näin sanoo Herra, Herra: -
Sinä päivänä, jona hän astui alas tuonelaan, -
minä verhosin syvyyden suruun hänen tähtensä, -
pidätin virrat, niin että paljot vedet pysähtyivät juoksussaan, -
ja puin Libanonin hänen tähtensä mustiin, -
ja kaikki metsän puut nääntyivät hänen tähtensä."
Mihin jae viittaa?
Mikä tässä on asiayhteys?
Jeremia, Jesaja ja Hesekiel mainitsevat Libanonin useita kertoja.
Libanonista puhutaan useilla tasoilla.
Ja tietysti niistä suurin osa puhuu Libanonin loistosta.
Ei pidä myöskään unohtaa, että 1920-luvun alussa ja puolessavälissä -
Libanonia kutsuttiin Välimeren Sveitsiksi.
Beirutia kutsuttiin Välimeren Pariisiksi.
Mutta se on hitaasti muuttumassa -
murheelliseksi maaksi, -
jota korruptio kalvaa sisältä päin ja vetää alas.
Mitä Raamattu antaa ymmärtää Libanonista?
Miten se vaikuttaa Israeliin?
Libanonin nykymuotoinen suvereeni valtio perustettiin -
vasta 1940-luvulla.
Se syntyi, kun Ranska halusi siivun Syyriasta.
Se halusi perustaa paikan, -
jossa kristityt, druusit, muslimit voivat elää rinnakkain.
Ei ole ollut olemassa sellaista kuin Libanonin valtakunta.
Muinaisina aikoina siellä oli kaupunkivaltioita, -
kuten Tyyro tai Siidon. Niillä oli omat kuninkaansa.
Tyyron kuningas oli itse asiassa kaikkein rikkaimpia ja voimakkaimpia.
Hän jopa piti itseään jumalana.
Niin vauras Tyyro oli 2 500 vuotta sitten.
Häntä vastaan on profetioitakin, koska hän piti itseään jumalana.
Siksi monet ajattelevat, että hän on antikristus. Ei.
Se oli muinainen Tyyron kuningas.
Myös Hes. 31:n alussa -
puhutaan Libanonin setreistä.
"Kenen kaltainen sinä olet suuruudessasi?"
Tässä puhutaan Egyptin faraolle.
"Katso, Assur oli setri Libanonilla".
Libanonin setriä pidetään lujimpana puuna.
Jos käy katsomassa Jeesuksen aikaista venettä Galileassa, -
vene oli pääosin Libanonin setriä.
Se on lujaa. Se on voiman, kestävyyden -
ja lujuuden symboli.
Kun lukee Libanonista, monesti se on symboloimassa jotain.
Se ei välttämättä ole maa.
Siitä tuli maa, kun se lohkaistiin Syyriasta.
Miksi luulet Syyria pitää Libanonia omanaan?
Koska se siihen asti oli osa Syyriaa.
Minä uskon koko sydämestäni, että...
Koko alue oli Syyrian ja Damaskoksen silmissä Bilad al-Sham.
Kun tarkastellaan Syyriaa ja Libanonia, -
ne olivat erottamattomia, kuten sanoit.
Ainakin osmanivaltakunnassa ne olivat kaksi eri hallintoaluetta.
Libanon ja Syyria sotivat toisiaan vastaan osmaniajalla monta kertaa.
Arabikapinassa 1920-luvulla, -
vuonna 1926 tai -27, -
sulttaani pašša al-Atrash kukisti ranskalaiset -
ja ajoi heidät Syyriasta Libanoniin.
Siihen liittyi erilaisia näkökulmia.
Ja kun Jordanian tai silloisen Transjordanian emiiri -
tuli Transjordanian alueelle, -
hän oli menossa taistelemaan ranskalaisia vastaan.
Britit estivät sen syistä, jotka ovat ilmeisiä.
Mutta sinä puhut modernista ajasta.
Osmaniaikana ja sen jälkeen on ollut itsenäisyyden pilkahduksia, -
että myöhemmin tästä alueesta tulee suvereeni valtio.
Mutta muinaisina aikoina se oli...
Ristiretkeläiset rakastivat Libanonia.
Libanonissa on paljon vaaleaihoisia, -tukkaisia ja -silmäisiä, -
koska paikalliset ja eurooppalaiset ristiretkeläiset sekoittuivat.
Ristiretkeläiset rakastuivat Libanonin vuoriin ja laaksoihin.
Se muistutti Eurooppaa, mutta se oli rauhallisempi ja kauniimpi.
Niin he jäivät sinne. Libanon on tietysti osa Lähi-itää, -
mutta valtiona, suvereenina valtiona, -
Libanonin tulee olemaan vaikea selviytyä, -
sillä se perustettiin keinotekoisesti -
rikkaiden arabimaiden rahalla.
Ne halusivat Libanonista leikkikenttänsä.
Beirut oli Lähi-idän Pariisi.
Libanonin hiihtokeskukset. Se on kaunis maa.
Ohjelma-aikaa on jäljellä alle kaksi minuuttia.
Tahdon selventää lyhyesti, -
tulisiko Libanonia pitää Raamatun tasolla -
mahdollisesti Iranin laajennusosana?
Ellei Hizbollahia ja iranilaisia ryhmiä kitketä sieltä, -
jolloin Libanon säästyy Hes. 37:n, 38:n ja 39:n sodalta.
Onko tämä se yhtälö, jota meidän tulee tarkastella?
On. Ja uskon, aivan kuten sanoit, että kun radikaalit islamilaiset liikkeet -
katoavat Hesekielin sodan seurauksena, -
koko alueelle tulee rauha.
Se on rauha, jonka antikristus tuo.
Se tulee vasta, kun radikaali islam on poissa.
Se mahdollistaa kolmannen temppelin -
Jerusalemin Temppelivuorella.
Niin kauan kun islam on vahva, väkivaltainen ja hyvin aktiivinen, -
sitä ei tapahdu.
Emme edes kosketa al-Aqsaa, ja he haluavat sotaa.
Mitä jos rakentaisimme temppelin?
Uskon, että kun Hizbollah kukistuu -
Iranin ja ajatollahin kukistumisen seurauksena, Libanoniin tulee rauha.
Mutta sen rauhan jälkeen Raamatussa alkaa vaivan aika, -
josta koko maailma tulee kärsimään.
Siksi meidän tulee rukoilla libanonilaisten uskovien puolesta, -
joilla on vaikeaa, -
ja Libanonin pelastumisen ja rauhan puolesta.
Ohjelma-aikamme päättyy tähän.
Jumalan siunausta! Oli ilo kuunnella sinua -
ja käydä läpi ajankohtaista tilannetta.
Lähi-itä aikajanalla -ohjelma tulee myös heinäkuussa.
Kiitos! Jumalan siunausta! - Siunausta!
Kiitos myös katsojille. Nähdään!
Suomennos: Marianne Tenetz